Dažnis
Dažnis (angl. frequency) – fizikinis dydis, rodantis, kiek kartų įvykis pasikartoja per laiko vienetą. Norint apskaičiuoti įvykio dažnį, pasikartojimų skaičius per tam tikrą laiko tarpą dalinamas iš to laiko tarpo trukmės. SI sistemoje dažnis matuojamas hercais (Hz). 1 Hz – tai toks dažnis, kai per 1 sekundę įvyksta 1 svyravimas. Dažnis paprastai žymimas arba f (taip žymėsime ir šiame straipsnyje), arba ν {\displaystyle \nu } . Taigi dažnis pagal apibrėžimą yra f = 1 T {\displaystyle f={\frac {1}{T}}} Čia T – periodas (laiko tarpas, per kurį įvyksta 1 svyravimas).